Den Vest-Sjællandske Avis, 1830-09-14
Da Lord Stuart kjørte tilbage fra denne Audience hos Kongen blev han modtaget af den Parisiske Folkemængde med en stor Jubel. Man lægger megen Vægt i Paris paa at denne offentlige Erkiendelse er først skeet fra Engelsk Side. - Kongen holdt den 29de August en stor Revne over Nationalgarden paa Marspladsen. Han var til Hest i dens Uniform og blev ledsaget af Kronprinsen og Gen. Lafayette. De bevæbnede Borgere udgjorde 60000 Mand og et imponerende Syn. Kongen lod ved General Lafayette Fanerne overbringe til de enkelte Batailloner og holdt med en rørt Stemme en begeistrende Tale til dem; Jubelen gik over al Beskrivelse. Dagen derpaa udstædte han en Skrivelse til Gen. Lafajette, fuld af Bekymring over at denne Dag havde været besværlig for den gamle Feldtherre, og fuld af Taksigelse til Tropperne. Hr. Benjamin Constant sagde i de Deputeredes Kammer den 30te August: Det er umueligt at finde et bedre Jdeal paa en Roi Citoyen, end vor Konge. - De indvortes Uroeligheder i Paris have nu lagt sig; destommere giærer det uden om Frankerige. De Franskes Konge skal have skrevet et Brev til sin Svoger Kongen af Neapel og raadet ham til at indrømme sine Undersaatter passende Concessioner; en dump Taushed hersker i Neapel selv; Regieringen fortier endnu det passerede (saadant giør ikke den Regent der veed med sig selv han har været ret Folks Ven og Velgiører.) Usikkre Handelsbreve fra Basel tale allerede om at Revolutionen er udbrudt i Neapel, at Schweitzerregimentet Sonnenberg er blevet sprængt, og at en Borgergarde havde dannet sig, Man holder ikke Efterretningen for sand, men de Neapolitanske Fonds ere dog faldne. - J Lissabon have de Franske Vegivenheder gjort et stort Jndtryk Don Miguel opholder sig i Queluz. Talrige Patrouller giennestreife Staden Nat og Dag; mange Personer ere arresterede; Linietropperne ere indspærrede i deres Caserne og Børsen er øde – Man havde det Rygte i Paris den 31te August, at de Spanske Jnsurgenter have indtaget det stærke Castel Peniscola; de Engelske Aviser indeholde et uhyre langt Manifest fra de Spanske constitutionelle Jnsurgenter til Nationen; de have samlet sig stærk paa de nordlige Grændser, og concentreret sig ved Staden Bourg Madame. Generalerne Mina og Qviroga skulle være ankomne til Paris. Megen Giæring skal herske i Catalonien. Den Spanske Regiering træffer alle mue lige Forsigtighedsforanstaltninger og en Circulaire er udstædet, hvori der advares imod de revolutionaire Excesser. - Hertugen af Ragusa er kommen til Amsterdam; Gen. Clauzel er afseilet til Algier. Marskal Bourmont skal have taget Flugten til Admiralskibet ifølge en Opstand i denne Stad. – Beyen i Tunis har aftraadt Den Tabarca til Frankerige, afskaffet Søerøveriet og bortsendt den Tyrkiske Milits. Paschaen af Tripolis har givet efter for Admiral Rofamels Fordringer. - De arresterede Franske Ministre i Slottet Vincennes bevogtes af 250 Md. Nationalgardere; en Commission af de Deputeredes Kammer er afgaaet dertil for at tage Forhør over Ministrene; de ere alle meget forsagte, især Fyrsten af Polignac; Hans Gemalinde vil ikke forlade ham. Ministrene ville skyde Skylden paa Kongen; men de Papirer som ere fundne, skulle vidne imod dem, især imod Fyrsten. Fra Stokholm meldes under 31te August: Hs. M. Kongen reiser ikke til Norge. Storthinget vil vorde ophævet, inden en Rigsstatholder udnævnes.